Tirart n tfawt d
tallst tticc i yzghran ca n tfras nnidvn ur djint am tinni n wass. Twettva d ict
n tffrawt1 sneyfan ghars wurawn n iwdan d imddaren: ur ttsrid awar
ura d asbooi ura tazut ura d asjiwjw.
Aghzdis xf ughzdis, nssusem: nc d ymma ur tmsiwidv s wawar.
Idvwdvan nns ghettvrn tidmamin n ttsbih, ict tdvffar tnnidven. Udm nns ynnirsen2
tmsdvfarnt xafs tfras n tmulli3. Ssnegh is ur kidi tdji – aqqat mani
nnidvn, akid ca n iwdan nnidven, ur ten ssingh nc. Tteg akidsn awar ad msagren
ghar ughlluy, x tbadut n awarni taddart. Xmi ghad isala umsawadv, ad tbedd, ad
ay ttini: «kker ammi ad nadf ghar babac».
Iwdan a n ughlluy, ur d ttisn lbda: ict n twara tenna yi: «tittvawin
inu ddakkwalnt id urant!».
Mani ttaf anict uya n tffrawt ghar ughlluy?! s wass ur xafs
tharrted: ad tinid days ayraw n tmgharin! ur tssined aqqat jar txswin, tdveffi
nigh ttezzvi; ura g iyyer ttekks d armu i tfunast nigh tmjjer imarmez; ur
tssined aqqat di tgharghart tdarrez tabisvart nigh tssray imarmez; ura tqqim
ghar tsirt, tharri imarmez – ca d iwzan, ca d taneghda: ad yttecc, g wass nni di
ymjer, d afrfur, d aryun, d zembu nigh d tazvmmit!; ur ttessned aqqat ghar
ifllusn d ifruryn idvnnat, ttettvf ten ijjn ijjn, tssekka ten zi titv n ulgzim
(«zi tittvawin n iwdan», tenna yi umi tsseqsigh: maymi sn ttgged amnni a ymma ?);
ur ttssined tarbu aqbuc, tettvef abrid n tara tazggwaght, ad taym aman n tissi;
ura tessars d tadvuft, tqqim ad tqardvec; ura tssekka tasettva x isuray n
taddart, nigh ttari d zi taddart n lalla Tlaytmas zegga xafs tssij, tegga s mayn
ghad tecc, tsrir as ihrucn nns, tssird as, teqqn as, tssufgh t d ad tqqim di
tiri, adu tsrighwa; ur tssined…
Xmi ttghima x tbadut ghar ughlluy, di tectut di tteffgh Tmurt zi
tfawt hama ad tadef di tallest, di fssynt twilawin4, ddakkwalnt d
iorbab, di ssusumn imddaren, tbeddaln iwdan, ddakkwalen d nitni-ur-djin d nitni,
aswingm iddakkwal d tirja – rxdnni, mala tzvri t, ad tinid ur tdji d tenni d
amettudvt nni tugha ur itiwdven ad tecmez azdjif nnes: tarsa, udm nns isfdv,
tffgh t tzwegh nni n wmarri d tamara n wass; idvuwdvan nns sqiccimen i tedmamin
n ttsbih; tittvawin nns zvwant, jmmdvent: twarant mayn ur twirigh. Wi ttwara? Ur
ssinegh!
Udm nns iddakkwar d tisit, tmsdvfarent xafs tifras n yinni
ttwara.
Wi kid ttemsawadv ymma gw ghimi nnes n ughlluy?!
Amenni kuy aghlluy: nettat twara, nec twarigh t ttwara. Ar as
srgh ttini: «kker a mmi ad nadef ghar babac, issudjs uya!».
taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn run_Latn kab_Latn kab_Latn kab_Latn